கேள்வி: வி. எஸ். அச்சுதானந்தன் - இளமைப் பருவம் பற்றி நீங்கள் என்ன அறிந்துள்ளீர்கள்?
பதில்: கேரளாவின் ஆலப்புழை மாவட்டம், சங்கரன் அக்கம்மா தம்பதியினருக்கு பிறந்த அச்சுதானந்தன், சிறு வயதிலேயே வறுமைக்கு உள்ளானார். தனது தாயை நான்கு வயதிலும் தந்தையைப் பதினொரு வயதிலும் இழந்த அவர், தனது ஏழாவது வகுப்புடன் பள்ளிக் கல்வியை நிறுத்தும் கட்டாயம் ஏற்பட்டது. ஒரு துணிக் கடையில் வேலை பார்க்க ஆரம்பித்த அவர், பின்னர் ஒரு கயிறுத் தொழிற்சாலையில் பணிபுரிந்தார்.
கேள்வி: வி. எஸ். அச்சுதானந்தன் - அரசியல் வாழ்க்கை என்பது என்ன?
பதில்: தொழிற்சங்கம் ஈடுபாட்டின் மூலம் அரசியலுக்கு வந்த வி.எஸ், 1938ஆம் ஆண்டு மாநில காங்கிரஸ் கட்சியில் சேர்ந்தார். கருத்து வேறுபாடுகளால், 1940ஆம் ஆண்டு காங்கிரஸிலிருந்து வெளியேறி இந்திய கம்யூனிஸ்ட் கட்சியில் உறுப்பினர் ஆனார். பின்னர் இந்திய சுதந்திர போராட்டம் பங்கு அளித்த அவர், ஐந்து வருடத்துக்கும் மேலாகச் சிறையில் அடைக்கப்பட்டார். 1964ஆம் ஆண்டு, இந்திய கம்யூனிஸ்ட் கட்சியிலிருந்து பிரிந்து சென்று இந்திய கம்யூனிஸ்ட் கட்சி (மார்க்சிஸ்ட்) நிறுவிய 32 உறுப்பினர்களுள் இவரும் ஒருவர். 12 ஜூலை 2009 அன்று நாடாளுமன்ற தேர்தலில் ஏற்பட்ட சரிவிற்காக, கட்சி தலைமையால் கட்சியின் மார்க்சிஸ்ட் கம்யூனிஸ்ட் கட்சியின் பொலிட்பீரோவிலிருந்து அதிரடியாக நீக்கப்பட்டார். :2011-ஆம் ஆண்டுத் தேர்தலில் வெற்றி பெற்று, பதின்மூன்றாவது சட்டமன்றத்தில் உறுப்பினர் ஆனார். இவர் மலம்புழா சட்டமன்றத் தொகுதியில் போட்டியிட்டார்.[http://www.niyamasabha.org/codes/members.htm சட்டமன்ற உறுப்பினர்கள் - கேரள சட்டமன்றம்]
கேள்வி: வி. எஸ். அச்சுதானந்தன் - குடும்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: வி. எஸ். அச்சுதானந்தன் கே. வாசுமதி என்பவரை மணந்தார். இவர்களுக்கு வி.வி. ஆஷா என்ற மகளும், வி. ஏ. அருண் குமார் என்ற மகனும் உள்ளனர். 2023 அக்டோபர் 20 அன்று, அச்சுதானந்தன் 100 வயதை எட்டினார். இவரே 100 வயதை எட்டிய கேரளாவின் முதல் முதலமைச்சராவார்.
கேள்வி: வி. எஸ். அச்சுதானந்தன் - மறைவு என்பது என்ன?
பதில்: அச்சுதானந்தம் 2025 சூலை 21 அன்று திருவனந்தபுரம் உள்ள ஒரு தனியார் மருத்துவமனையில் தனது 101-ஆவது அகவையில் காலமானார்.